CELEX: 62012FN0043
Language: da
Date: 2012-03-30 00:00:00
Title: Sag F-43/12: Sag anlagt den 30. marts 2012 — ZZ mod EIGE

7.7.2012   
            
            
               DA
            
            
               Den Europæiske Unions Tidende
            
            
               C 200/21
            
         Sag anlagt den 30. marts 2012 — ZZ mod EIGE
   (Sag F-43/12)
   2012/C 200/43
   Processprog: fransk
   
      Parter
   
   
      Sagsøger: ZZ (ved advokaterne T. Bontinck og S. Woog)
   
      Sagsøgt: Det Europæiske Institut for Ligestilling mellem Mænd og Kvinder (EIGE)
   
      Søgsmålets genstand og beskrivelse af tvisten
   
   Påstand om annullation af den af EIGE trufne afgørelse om afslag på sagsøgerens ansøgning om at få udbetalt ledelsestillæg for perioden fra den 1. juni 2010 til den 30. september 2011.
   
      Sagsøgerens påstande
   
   
               —
            
            
               Annullation af den af EIGE’s direktør trufne afgørelse af 12. januar 2012 om afslag på sagsøgerens ansøgning om at få udbetalt ledelsestillæg for perioden fra den 1. juni 2010 til den 30. september 2011, som efter klage fra sagsøgeren blev stadfæstet ved afgørelse af 27. februar 2012 truffet af en ansat i EIGE’s personaleafdeling.
            
         
               —
            
            
               EIGE tilpligtes at betale ledelsestillæg for perioden fra den 1. juni 2010 til den 30. september 2011, med tillæg af morarenter beregnet på grundlag af den af Den Europæiske Centralbank fastsatte rentesats for de vigtigste refinansieringstransaktioner, forhøjet med 2 procentpoint, fra den 30. september 2011.
            
         
               —
            
            
               Det Europæiske Institut for Ligestilling mellem Mænd og Kvinder tilpligtes at betale sagens omkostninger.